El Campament Urbà Corresponsables 2022 comença la seua nova edició amb 650 menors
08 de juliol 2022

Com cada estiu, la regidoria de Joventut i Infància posa en marxa este tradicional projecte d’oci educatiu amb la intenció de donar resposta a la necessitat de conciliació a nombroses famílies.

Amb una clara aposta per millorar el seu compromís mediambiental, enguany el I Campament Urbà desenvolupa el seu projecte educatiu al voltant de la conscienciació i compromís amb la cura del nostre entorn. Amb l’inici d’esta activitat, comença una gran aventura que permet una reflexió compartida sobre l'actitud de l'ésser humà davant el desconegut, sobre el nostre planeta i els riscos mediambientals, la globalització, la nostra història i sobre l'aventura de descobrir.

Continuant en esta línia de cura amb el medi ambient s’han ideat noves fórmules més sostenibles de comunicació i informació amb les famílies, incorporant l’ús de correus electrònics, i tractant de reduir en la manera que siga possible l’ús massiu de paper. A més, cal destacar la col·laboració de la Conselleria d’Agricultura, Desenvolupament Rural, Emergència Climàtica i Transició Ecològica de la Generalitat Valenciana que desenvolupa en cada seu un projecte d'educació i sensibilització ambiental: _Recicla amb els cinc sentits_. Esta iniciativa té com a objectiu corresponsabilitzar i conscienciar a la ciutadania de la Comunitat Valenciana promovent hàbits socials cap a una major sostenibilitat.

També cal destacar la participació i col·laboració del departament municipal de Seguretat Vial el qual, amb les seues activitats de divulgació, suma nous coneixements als continguts educatius que ja es treballen.

Més de 70 professionals donaran atenció als 650 menors que formen part d’esta activitat, que es du a terme en les cinc seus destinades al projecte: CEIP Vilamar, Begoña, Cervantes, Cronista Chabret i Ausias March, gracies al compromís i col·laboració de les direccions del mateixos centres. Quasi un centenar de professionals, que, com cada any, donen també una atenció personalitzada a menors amb NEE, i a les seues famílies, amb la intenció constant per millorar el nostre projecte integrador i inclusiu. Tot açò, acompanyat de l’associació AVAPACE, de manera altruista, que enguany també ens ha donat suport tècnic i estratègies per una millor intervenció.

Amb tot això el I Campament Urbà té tots els ingredients per a ser una aventura plaent, divertida i per descomptat educativa.

![](/media/f3kdceos/c_campamentmino.jpg?width=850&height=518.6931818181819)

*   [](http://www.facebook.com/sharer.php?u=https://aytosagunto.es/va/actualitat/el-campament-urba-corresponsables-2022-comenca-la-seua-nova-edicio-amb-650-menors/ "Facebook")
*   [](http://twitter.com/share?url=https://aytosagunto.es/va/actualitat/el-campament-urba-corresponsables-2022-comenca-la-seua-nova-edicio-amb-650-menors/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-campament-urba-corresponsables-2022-comenca-la-seua-nova-edicio-amb-650-menors/ "Linked In")
*   [](mailto:?body=https://aytosagunto.es/va/actualitat/el-campament-urba-corresponsables-2022-comenca-la-seua-nova-edicio-amb-650-menors/)